《赠毛生兄弟从父守禦四川》
明代·龚敩

綵袖双瞻难弟兄，锦江万里计修程。舟行滟滪风生楫，家近蓬婆雪满城。

诸葛勋名新将略，二苏文采旧家声。浣花溪上多才思，莫为驰驱废短檠。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。